Magnus Berg

Magnus Berg (født 28. november 1666 i Sel i Gudbrandsdalen, død 31. mars 1739 i København) er kjent som treskjærer og maler, men først og fremst som elfenbensskjærer ved Det kongelige hoff i København på 1700-tallet. 

 Biografi 
Som ung mann ble Berg hentet til København. Som kunstner lønnet av kongen fikk han gjennomføre en lang studiereise i Europa, blant annet til Italia og Paris. 

Berg var en av Europas fremste til å skjære miniatyrrelieffer i elfenben. Hans verker er få og utsøkte. De fleste ble ervervet av den danske kongefamilien og er i dag å se på Rosenborg slott i København, og der er det også oppbevart et selvportrettOslo Museum har en kopi av dette selvportrettet. Kopien er malt av H. W. Westergaard i 1923.. 

Magnus Berg er representert i samlingene på Rosenborg slott i København, Statens Museum for Kunst, København; Det Nationalhistoriske Museum på Frederiksborg Slot, Hillerød; Museum für Kunst und Gewerbe, Hamburg; Nationalmuseum, Stockholm; Kunsthistorisches Museum, Wien; Aust-Agder-museet, Arendal Nasjonalmuseet for kunst, arkitektur og design, Oslo og Norsk Folkemuseum, Oslo.

Kilder
 Dietrichson, L. (1912): Den norske elfenbensskjærer Magnus Berg.Kristiania og København.
 Paulsen, Åshild (1989): Magnus Berg en kunstner ved kongens hoff. Oslo. ISBN 82-09-10580-0 Inneholder blant annet en omfattende katalog over hans arbeider og over usikre- og feilattribusjoner. (Trearbeider, tegninger, kobberstikk, malerier, voksarbeiderelfenbensarbeider og skrifter.)
 Prehn, N. H. (1745): Den berømte Kunstners Magnus Bergs Levnets Lob. (Artikkel i Danske Magazin 1745 s. 226-243.) Gjengitt i faksimile i Paulsen (1989).
 [Stor kunst – sterkt skjelvande hender (NRK) NRK På livet laus]
    Selhistorie

Referanser

Eksterne lenker
 Se arbeider av Magnus Berg i DigitaltMuseum

Kategori:Norske kunstnere
Kategori:Norske treskjærere
Kategori:Danske kunstnere
Kategori:Barokken
Kategori:Personer fra Sel kommune